title: A Bizottság (EU) 2018/1848 végrehajtási rendelete (2018. november 26.) az 1306/2013/EU európai parlamenti és tanácsi rendelet 26. cikkének (5) bekezdése értelmében a 2018-as pénzügyi évről átvitt előirányzatok visszatérítéséről

text:
                  27.11.2018

                  HU

                  Az Európai Unió Hivatalos Lapja

                  L 300/4

         A BIZOTTSÁG (EU) 2018/1848 VÉGREHAJTÁSI RENDELETE
         (2018. november 26.)
         az 1306/2013/EU európai parlamenti és tanácsi rendelet 26. cikkének (5) bekezdése értelmében a 2018-as pénzügyi évről átvitt előirányzatok visszatérítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 26. cikke (6) bekezdésére,
         a Mezőgazdasági Alapok Bizottságával folytatott konzultációt követően,
         mivel:

                     (1)

                     Az (EU, Euratom) 2018/1046 európai parlamenti és tanácsi rendelet (2) 12. cikke (2) bekezdése első albekezdésének d) pontja értelmében az 1306/2013/EU rendelet 4. cikkének (1) bekezdésében említett, az Európai Mezőgazdasági Garanciaalap (EMGA) által finanszírozott intézkedésekhez kapcsolódó, le nem kötött előirányzatok átvihetők a következő pénzügyi évre. Az ilyen átvitel nem haladhatja meg a közvetlen kifizetésekre az előző pénzügyi év során alkalmazott, az 1307/2013/EU európai parlamenti és tanácsi rendelet (3) 8. cikkében említett kiigazítás összegét, és legfeljebb az Európai Parlament és a Tanács által megszavazott eredeti előirányzatok 2 %-a lehet.

                     (2)

                     Az 1306/2013/EU rendelet 26. cikkének (5) bekezdése értelmében az (EU, Euratom) 2018/1046 rendelet 12. cikke (2) bekezdésének harmadik albekezdésétől eltérve, a tagállamok kötelesek visszatéríteni az (EU, Euratom) 2018/1046 rendelet 12. cikke (2) bekezdése első albekezdésének d) pontjában említett átvitt előirányzatokat azon végső kedvezményezettek számára, akiket a kiigazítás érintett abban a pénzügyi évben, amelyre az előirányzatokat átvitték. Az említett visszatérítés csak azon tagállamok végső kedvezményezettjeire alkalmazandó, amelyekben az előző pénzügyi évben pénzügyi fegyelmi mechanizmust alkalmaztak (4).

                     (3)

                     A visszatérítendő átvitel összegének meghatározásakor az 1306/2013/EU rendelet 26. cikke (7) bekezdésével összhangban a mezőgazdasági ágazatot érintő válságokra képzett, a rendelet 25. cikkében említett tartaléknak a pénzügyi év végéig válságkezelési intézkedések céljára fel nem használt összegét figyelembe kell venni.

                     (4)

                     Az (EU) 2017/1236 bizottsági végrehajtási rendelet (5) 1. cikke (1) bekezdésének megfelelően a válságtartalék létrehozása céljából pénzügyi fegyelmi mechanizmus alkalmazandó a 2017-es naptári évhez kapcsolódóan teljesített közvetlen kifizetésekre. E válságtartalékot nem vették igénybe a 2018-as pénzügyi évben.

                     (5)

                     Annak érdekében, hogy a pénzügyi fegyelmi mechanizmus alkalmazása következtében fel nem használt előirányzatok végső kedvezményezetteknek történő visszatérítése arányos legyen a pénzügyi fegyelemmel összefüggő kiigazítással, helyénvaló, hogy a Bizottság meghatározza a tagállamok számára a visszatérítéshez rendelkezésre álló összeg nagyságát. Románia esetében azonban további tisztázást igényel ez az összeg az 1307/2013/EU rendelet 8. cikkének (1) bekezdésében a pénzügyi fegyelemre vonatkozóan előírt 2 000 EUR összegű értékhatár tekintetében. A hatékony és eredményes pénzgazdálkodás érdekében ezért a jelenlegi szakaszban Románia részére nem indokolt bármiféle összeget rendelkezésre bocsátani visszatérítés céljából.

                     (6)

                     E rendeletet 2018. december 1-jétől kell alkalmazni annak elkerülése érdekében, hogy a tagállamokat a visszatérítés kapcsán további kifizetésekre kelljen kötelezni. Következésképpen az e rendelet által megállapított összegek véglegesek és az 1306/2013/EU rendelet 41. cikke szerint alkalmazott csökkentések sérelme nélkül alkalmazandók az 1306/2013/EU rendelet 18. cikkének (3) bekezdése értelmében a tagállamok kifizető ügynökségeinél 2018 októberében felmerülő kiadásokra vonatkozó havi kifizetésekről szóló határozatban szereplő bármely egyéb korrekcióra, valamint az említett rendelet 18. cikkének (4) bekezdése értelmében végrehajtott csökkentésekre és további kifizetésekre, illetve a záróelszámolási eljárás keretében hozott valamennyi határozatra.

                     (7)

                     Az (EU, Euratom) 2018/1046 rendelet 12. cikke (2) bekezdésének bevezető mondata értelmében a le nem kötött előirányzatok kizárólag a következő pénzügyi évre vihetők át. Helyénvaló tehát, hogy a Bizottság a tagállamok számára az 1306/2013/EU rendelet 26. cikke (5) bekezdése szerinti visszatérítések tekintetében a kiadásokra nézve elszámolhatósági határidőt állapítson meg, figyelembe véve a mezőgazdasági pénzügyi évnek a rendelet 39. cikke szerinti meghatározását.

                     (8)

                     Tekintettel a 2018-as EMGA-költségvetésben szereplő, megosztott igazgatás alá tartozó előirányzatok 2017. október 16. és 2018. október 15. közötti időszakban történő végrehajtásának tagállamok általi bejelentése és e rendelet alkalmazásának 2018. december 1-jei kezdete közötti idő rövidségére, e rendeletnek az Európai Unió Hivatalos Lapjában való kihirdetésének napján kell hatályba lépnie,

               ELFOGADTA EZT A RENDELETET:

            1. cikk
            E rendelet melléklete határozza meg az (EU, Euratom) 2018/1046 rendelet 12. cikke (2) bekezdése első albekezdése d) pontjának, illetve harmadik albekezdésének megfelelően a 2018-as pénzügyi évről átvitelre kerülő és az 1306/2013/EU rendelet 26. cikke (5) bekezdésének értelmében a tagállamok számára azon végső kedvezményezettek részére való visszatérítésre rendelkezésre bocsátandó előirányzatokat, akiket a 2019-es pénzügyi évben a kiigazítás érint.
            Az (EU, Euratom) 2018/1046 rendelet 12. cikke (3) bekezdésének megfelelően a Bizottság átvitelről szóló határozata állapítja meg az átvitelre kerülő összeg mértékét.

            2. cikk
            Csak az átvitt előirányzatok visszatérítésével összefüggésben a kedvezményezettek részére 2019. október 16. előtt végrehajtott tagállami kifizetések finanszírozhatók uniós forrásból.

            3. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2018. december 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 26-án.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 549. o.

            (2)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

            (3)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).

            (4)  Az 1307/2013/EU rendelet 8. cikke (2) bekezdésének értelmében a 2018-as pénzügyi évben Horvátország esetében nem alkalmazandó a pénzügyi fegyelmi mechanizmus.

            (5)  A Bizottság (EU) 2017/1236 végrehajtási rendelete (2017. július 7.) az 1306/2013/EU európai parlamenti és tanácsi rendelet alapján a közvetlen kifizetésekre alkalmazandó kiigazítási aránynak a 2017-es naptári év vonatkozásában történő rögzítéséről (HL L 177., 2017.7.8., 34. o.).

            MELLÉKLET

               Az átvitt előirányzatok visszatérítésére rendelkezésre álló összegek

                        (EUR-ban kifejezett összegek)

                        Belgium

                        6 161 684

                        Bulgária

                        9 587 009

                        Cseh Köztársaság

                        10 987 702

                        Dánia

                        10 546 883

                        Németország

                        59 193 541

                        Észtország

                        1 447 227

                        Írország

                        13 388 758

                        Görögország

                        17 000 938

                        Spanyolország

                        56 644 658

                        Franciaország

                        89 984 293

                        Olaszország

                        37 174 980

                        Ciprus

                        361 986

                        Lettország

                        2 320 276

                        Litvánia

                        4 395 876

                        Luxemburg

                        414 189

                        Magyarország

                        15 304 215

                        Málta

                        35 723

                        Hollandia

                        8 806 769

                        Ausztria

                        7 072 660

                        Lengyelország

                        25 830 473

                        Portugália

                        6 760 101

                        Szlovénia

                        930 229

                        Szlovákia

                        5 782 443

                        Finnország

                        5 996 258

                        Svédország

                        8 136 646

                        Egyesült Királyság

                        39 617 734


title: A Bizottság (EU) 2018/154 végrehajtási rendelete (2018. január 30.) sovány tejpor felvásárlására vonatkozó pályázati eljárás 2018. március 1-jétől szeptember 30-ig tartó intervenciós időszak tekintetében történő megnyitásáról

text:
               1.2.2018

               HU

               Az Európai Unió Hivatalos Lapja

               L 29/6

         A BIZOTTSÁG (EU) 2018/154 VÉGREHAJTÁSI RENDELETE
   (2018. január 30.)
   sovány tejpor felvásárlására vonatkozó pályázati eljárás 2018. március 1-jétőlszeptember 30-ig tartó intervenciós időszak tekintetében történő megnyitásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (2) és különösen annak 3. cikke (6) bekezdésére,
   tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (3) és különösen annak 12. cikke (1) bekezdésére,
   mivel:

               (1)

               Az 1308/2013/EU rendelet 12. cikke értelmében állami intervencióra a sovány tejpor tekintetében március 1-jétől szeptember 30-ig van lehetőség.

               (2)

               Az 1370/2013/EU rendelet előírja, hogy a sovány tejpor rögzített árú felvásárlására alkalmazandó mennyiségi korlátozást a 2018. évre nulla tonnában kell megállapítani.

               (3)

               Az 1370/2013/EU rendelet 3. cikke (2) bekezdésének értelmében pályázati eljárást kell megnyitni a 2018. évi állami intervenciós időszak kezdő időpontjától.

               (4)

               Az (EU) 2016/1240 végrehajtási rendelet II. címe II. fejezetének 3. szakasza meghatározza a pályázati eljárás útján történő felvásárlás szabályait.

               (5)

               Az (EU) 2016/1240 végrehajtási rendelet 9. cikke (1) bekezdésének b) pontjával összhangban meg kell jelölni azt a határidőt, amelyen belül a tagállamoknak értesíteniük kell a Bizottságot az elfogadható pályázatokról.

               (6)

               Az adminisztráció hatékonysága érdekében rendelkezni kell arról, hogy a tagállamok ezeket az értesítéseket az (EU) 2017/1183 felhatalmazáson alapuló bizottsági rendeletnek (4) és az (EU) 2017/1185 bizottsági végrehajtási rendeletnek (5) megfelelő információs rendszereken keresztül juttassák el a Bizottsághoz.

         ELFOGADTA EZT A RENDELETET:
   1. cikk
   A pályázati eljárás megnyitása
   A sovány tejpor intervenciós felvásárlására pályázati eljárás kerül megnyitásra a 2018. március 1-jétőlszeptember 30-ig tartó időszakban az (EU) 2016/1240 végrehajtási rendelet II. címe II. fejezetének 3. szakaszában és az e rendeletben meghatározott feltételek szerint.
   2. cikk
   A pályázatok benyújtása
   (1)   A benyújtási időszakok minden hónap harmadik keddjén, (brüsszeli idő szerint) délelőtt 11:00 órakor érnek véget. Augusztus hónapban azonban a pályázatokat a hónap negyedik keddjén, (brüsszeli idő szerint) délelőtt 11:00 óráig kell benyújtani.
   Amennyiben kedd munkaszüneti napra esik, a határidő az előző munkanapon (brüsszeli idő szerint) 11:00 órakor jár le.
   (2)   Az ajánlatokat a tagállamok által jóváhagyott kifizető ügynökségekhez kell benyújtani (6).
   3. cikk
   A Bizottság értesítése
   Az (EU) 2016/1240 végrehajtási rendelet 9. cikke (1) bekezdésének b) pontjában előírt értesítést (brüsszeli idő szerint) 16:00 óráig kell megtenni a pályázatok benyújtási határidejének az e rendelet 2. cikkében említett napján, az (EU) 2017/1183 felhatalmazáson alapuló rendeletnek és az (EU) 2017/1185 végrehajtási rendeletnek megfelelően.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. január 30-án.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 346., 2013.12.20., 12. o.

      (3)  HL L 206., 2016.7.30., 71. o.

      (4)  A Bizottság (EU) 2017/1183 felhatalmazáson alapuló rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek az információk és dokumentumok Bizottsághoz való eljuttatása tekintetében történő kiegészítéséről (HL L 171., 2017.7.4., 100. o.).

      (5)  A Bizottság (EU) 2017/1185 végrehajtási rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek a Bizottsághoz eljuttatandó információk és dokumentumok továbbítása tekintetében történő alkalmazására vonatkozó szabályok megállapításáról, valamint számos bizottsági rendelet módosításáról és hatályon kívül helyezéséről (HL L 171., 2017.7.4., 113. o.).

      (6)  A kifizető ügynökségek címe az Európai Bizottság alábbi weboldalán érhető el: http://ec.europa.eu/agriculture/milk/policy-instruments/index_hu.htm


title: A Tanács (EU) 2018/164 végrehajtási rendelete (2018. február 2.) a dél-szudáni helyzetre tekintettel hozott korlátozó intézkedésekről szóló (EU) 2015/735 rendelet 22. cikke (1) bekezdésének végrehajtásáról

text:
               3.2.2018

               HU

               Az Európai Unió Hivatalos Lapja

               L 31/1

         A TANÁCS (EU) 2018/164 VÉGREHAJTÁSI RENDELETE
   (2018. február 2.)
   a dél-szudáni helyzetre tekintettel hozott korlátozó intézkedésekről szóló (EU) 2015/735 rendelet 22. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a dél-szudáni helyzetre tekintettel hozott korlátozó intézkedésekről és a 748/2014/EU rendelet hatályon kívül helyezéséről szóló, 2015. május 7-i (EU) 2015/735 tanácsi rendeletre (1) és különösen annak 22. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. május 7-én elfogadta az (EU) 2015/735 rendeletet.

               (2)

               Tekintettel az egyre romló dél-szudáni humanitárius és biztonsági helyzetre, valamint arra, hogy a szereplők egy részéből hiányzik az elkötelezettség a békefolyamat mellett, amit az ellenségeskedés beszüntetéséről szóló, 2017. december 21-én aláírt megállapodás folyamatos megsértése is alátámaszt, további három személyt fel kell venni a korlátozó intézkedések hatálya alá tartozó személyeknek és szervezeteknek az (EU) 2015/735 rendelet II. mellékletében foglalt jegyzékébe.

               (3)

               Az (EU) 2015/735 rendelet II. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az (EU) 2015/735 rendelet II. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 2-án.

            a Tanács részéről

            az elnök

         E. ZAHARIEVA

      (1)  HL L 117., 2015.5.8., 13. o.

      MELLÉKLET
      A következő személyeket fel kell venni az (EU) 2015/735 rendelet II. mellékletében foglalt jegyzékbe:

                     Név

                     Azonosító adatok

                     Indokolás

                     A jegyzékbe vétel dátuma

                     „1.

                     Paul Malong

                     Születési ideje: 1962. január 2.; 1960. április 12.; 1960. december 4.; 1960. január 30.
                     Születési helye: Malualkon, Szudán; Malualkon, Dél-Szudán; Warawar, Szudán; Warawar, Dél-Szudán.

                     Paul Malong 2017 májusáig a Szudáni Népi Felszabadító Hadsereg (SPLA) vezérkari főnöke volt. Jóllehet elmozdították ebből a pozíciójából, továbbra is igen befolyásos szereplő, ugyanis több milícia felett is ellenőrzést gyakorol, a Szudáni Népi Felszabadító Hadseregen belül lojális hívei vannak, valamint kiterjedt patronázshálózattal rendelkezik. Befolyását demonstrálja az is, hogy 2017 októberében magas rangú tisztek (köztük Chan Garang alezredes) megkísérelték erőszakkal kiszabadítani őt házi őrizetéből; 2018 januárjában pedig Kiir elnök háborúra mozgósítással vádolta. Malong emellett olyan fegyveres csapatok felett gyakorolt ellenőrzést, amelyek súlyos emberi jogi jogsértések elkövetésének folyamán civileket vettek célba és öltek meg, valamint falvakban okoztak nagymértékű pusztítást.

                     2018.2.3.

                     2.

                     Michael Makuei Leuth

                     Születési ideje: 1947.
                     Születési helye: Bor, Dél-Szudán; Bor, Szudán.

                     Michael Makuei Leuth 2013 óta tájékoztatási és médiaszolgáltatási miniszter, továbbá a Kormányközi Fejlesztési Hatóság (IGAD) által folytatott béketárgyalásokhoz delegált kormányküldöttség szóvivője. Makuei akadályozza a dél-szudáni politikai folyamatokat, mindenekelőtt azzal, hogy lázító hangvételű nyilvános nyilatkozataival akadályozza a 2015. augusztusi dél-szudáni konfliktusrendezési megállapodás (ARCSS) végrehajtását, valamint azzal, hogy akadályozza az ARCSS közös ellenőrző és értékelő bizottságának a munkáját, továbbá az ARCSS átmeneti igazságszolgáltatási intézményinek a felállítását. Emellett az ENSZ regionális védelmi erejének (RPF) műveleteit is akadályozta. Makuei-t súlyos emberi jogi jogsértésekért is felelősség terheli, a véleménynyilvánítás szabadságának korlátozását is ideértve.

                     2018.2.3.

                     3.

                     Malek Reuben Riak

                     Rangja: altábornagy.
                     Születési ideje: 1960. január 1.
                     Születési helye: Yei, Dél-Szudán.

                     Malek Reuben Riak 2017. május óta a védelmi erők helyettes vezérkari főnökeként és a kormányhadsereg főfelügyelőjeként szolgál. Azelőtt (2016. március és 2017. május között) az SPLA kiképzésekért felelős helyettes vezérkari főnökeként, illetve (2013. január és 2016. március között) az SPLA helyettes vezérkari főnökeként szolgált. A védelmi erők helyettes vezérkari főnökeként kulcsszerepet töltött be a hadsereg részére történő fegyverbeszerzésekben.
                     Az ENSZ szakértői csoportja Malek Reuben Riakot olyan magas rangú tisztviselőként azonosította, akit felelősség terhel a Unity államon belüli, 2015. áprilisi kormányzati offenzíva megtervezéséért és végrehajtásának felügyeletéért. Az offenzíva során súlyos emberi jogi jogsértéseket követtek el. Ezek között említhető a falvak és infrastruktúrák szisztematikus lerombolása, a helyi lakosság lakhelyelhagyásra kényszerítése, polgári személyek válogatás nélküli meggyilkolása és kínzása, a szexuális erőszak széles körben elterjedt gyakorlata, az idősek és a gyermekek elleni erőszakot is beleértve, valamint a gyermekek elrablása és gyermekkatonaként való toborzása. Ez az offenzíva erőszakos cselekmények útján akadályozta a kormány és az ellenzék közötti béketárgyalások formájában zajló politikai folyamatokat.

                     2018.2.3.”